laion/Wikipedia-Exotic huggingface dataset:
כלכלת בלארוס

כלכלת בלארוס היא אחת העשירות מבין מדינות ברית המועצות לשעבר. בלארוס הייתה רפובליקה סובייטית במשך כ-70 שנה וקיבלה עצמאות עם פירוק ברית המועצות. השנים הראשונות היו קשות מבחינה כלכלית עקב מחסור בחומרי גלם והניתוק משוקי הייצוא המסורתיים. מאז עצמאותה הממשלה נוקטת מדיניות פרו-רוסית דבר המזכה אותה בהטבות והקלות מצד רוסיה כמו אנרגיה במחירים נמוכים. עד מלחמת העולם השנייה הייתה בלארוס (בתקופה הסובייטית שמה הרשמי היה הרפובליקה הסובייטית הסוציאליסטי של בלארוס, BSSR) חקלאית בעיקרה. לאחר מלחמת העולם השנייה השקיעה השלטון הסובייטי משאבים רבים בתיעושה של המדינה. רמת החיים בבלארוס הייתה גבוהה יחסית לאזורים אחרים של ברית המועצות. עקב התפתחותה התעשייתית, היא נעשתה תלויה בסחר בכללי, ובסחר עם הרפובליקות הסובייטיות השונות בפרט. לאחר פירוק ברית המועצות והקמת "הרפובליקה של בלארוס" החלו השלטונות בליברליזציה כלכלית ונסיגה מעקרונות הכלכלה המתוכננת לעבר כלכלת שוק. עם זאת שינויים אלו היו מוגבלים ועברו באיטיות עקב התנגדות גדולה של הפרלמנט ושל מנהלי מפעלים וחוות. בשנת 1994 עלה לשלטון אלכסנדר לוקשנקו שמאז מיישם מדיניות בשם "כלכלת השוק הסוציאליסטית". השיטה למעשה אינה שונה בהרבה מכלכלה מתוכננת: הממשלה שולטת על המחירים, שער החליפין וכדומה. המדינה גם מפעילה מכשירים המסייעים לחלוקת העושר מחדש. בשנים האחרונות נהנית בלארוס מצמיחה גבוהה בעיקר עקב ההשתפרות במצב הכלכלי של שכנתה רוסיה. על אף ההתקדמות הכלכלית ישנו מחסור ברפורמות כלכליות והכלכלה סובלת ממחסור בהשקעות זרות עקב סביבת השקעות בעייתית ושלטון שלא מעודד כניסת הון פרטי, בייחוד זר, אל הכלכלה ובתלות גוברת במחירי אנרגיה זולים מרוסיה. התאגיד הממשלתי הבלארוסי לנפט וכימיה אחראי על כ-30% מייצור התעשייתי. בשנים הראשונות שלאחר קבלת העצמאות מברית המועצות חוותה כלכלת בלארוס רגרסיה חמורה, שהתבטאה בצמיחה שלילית, עקב מחסור בחומרי גלם והקשיים במעבר מכלכלה מתוכננת לכלכלת שוק. הנשיא הנוכחי אלכסנדר לוקשנקו שעלה לשלטון בשנת 1994 שינה את המצב. מדיניותו הכלכלית הכוללת המרצה מלאכותית של הביקושים על ידי העלאת שכר, פיקוח מחירים, כמו גם האינטגרציה עם רוסיה. על אף שהצמיחה גבוהה בשנים האחרונות, היא אינה צפויה להימשך לטווח הארוך, עקב היעדר תנאים מוקדמים לגידול ההיצע שיענה על הביקושים שהממשלה ממריצה באופן בלתי טבעי. מאז 1999 התקציב נמצא באיזון או בגירעונות קטנים. את חוק התקציב מגיש נשיא בלארוס לפרלמנט הבלארוסי שצריך לאשר אותו לצורך חתימה סופית של הנשיא. יישום התקציב בעייתי עקב תיקונים רבים של הנשיא באמצעות צווים. ההוצאות החוץ תקציביות הן גבוהות. בשנת 2004 הפעילות החוץ-תקציבית (quasi-fiscal) גדלה וכללה בין השאר העלאת שכר, מתן אשראי והלוואות לדיור. עיקר התקציב מתרכז בהוצאות חברתיות וכולל תמיכה רחבה בחברות. מאזן תקציבי לפי שנה (באחוז התמ"ג): 1993- 1.9%- 1994- 2.6%- 1995- 1.9%- 1996- 1.6%- 1997- 2.1%- 1998- 1.5%- 1999- 2.0%- 2000- 0.0% 2001- 1.9%- 2002- 1.8%- 2003- 1.4%- 2004- 0.0% מדיניות שער החליפין היא רצועת ניוד נעה (crawling band). המטבע עם המשקל המרבי בסל אליו קשור הרובל הבלארוסי הוא הרובל הרוסי. בעשור הראשון שלאחר התפרקות ברית המועצות סבלה המדינה מהיפר-אינפלציה. בשנת 1999 עמד שיעור האינפלציה על 293.7% בעוד שבשנת 2004 עמד על 18.1%. שיעור האינפלציה רשם ירידה חדה מ-108.7% בשנת 2011 ל-21.8% בשנת 2012, בין היתר בעקבות הידוק המדיניות בתגובה למשבר. מדיה וקבצים בנושא כלכלת בלארוס בוויקישיתוף בלארוס, מצב כלכלי, דף שער בספרייה הלאומית
ויורל טנסה

ויורל טנסה (ברומנית: Viorel Tănase; נולד ב-7 באוקטובר 1970) הוא כדורגלן עבר רומני ששיחק בעמדת הקשר וכיום מאמן כדורגל. טנסה החל את קריירת במשחק שלו בקבוצת הנוער של אוצלול גאלאץ הרומנית ועלה לשחק בקבוצת הבוגרים בעונת 1992/93. במשך כל השנים שיחק טנסה בקבוצת אוצלול גאלאץ עד שבעונת 1999/00 הובא לישראל על ידי המאמן אורי מלמיליאן לקבוצת מכבי נתניה כאשר בעונתו הראשונה הוא הבקיע 5 שערים בלבד אך בעונה שלאחר מכן, עונת 2000/01 כבש 14 שערים והיה למלך השערים של הקבוצה בצוותא עם לירון וילנר ואיציק זוהר. בעונת 2001/02 חזר טנסה לרומניה, לקבוצת אוצלול גאלאץ, וחזר להיות יקיר הקהל המקומי, כפי שהיה לפני עזיבתו. בסוף עונת 2006/07 החליט טנסה לפרוש ממשחק פעיל בהיותו בן 35. טנסה, לאורך שנותיו בקבוצות אוצלול גאלאץ ומכבי נתניה נחשב בכל אחת מהשתיים ליקיר הקהל ובייחוד בגלאטי, בה היה לשחקן בית. טנסה היה בעל יכולת טכנית גבוהה ובעל בעיטות חופשיות מדויקות, דבר שזיכה אותו בתואר "בועט הבעיטות החופשיות הטוב ביותר של הליגה הרומנית" בעונת 2006/07. לאחר פרישתו החל לאמן, ובשנת 2012 מונה למאמן קבוצת נעוריו, אוצלול גאלאץ, אך סיים את תפקידו לאחר מספר חודשים. ויורל טנסה, באתר Transfermarkt ויורל טנסה, באתר WorldFootball.net ויורל טנסה, באתר National Football Teams ויורל טנסה, באתר FootballDatabase.eu פרופיל המאמן, באתר Transfermarkt
אגודת החלל הלאומית

אגודת החלל הלאומית (באנגלית: The National Space Society; בראשי תיבות: NSS) היא ארגון ללא כוונת רווח ששם לו למטרה לקדם את תחום חקר החלל בעולם, בדרכים מגוונות. האגודה הוקמה בארצות הברית ומקיימת מערך של סניפים ברחבי העולם. אגודת החלל הלאומית מקיימת פעילויות שמטרתן להעלות את המודעות הציבורית באשר לצורך לחקור את החלל, זאת על ידי קיום כינוסים ופעילויות פומביות, עריכת תחרויות בנושאים שונים, והוצאה לאור של כתב עת בשם "Ad Astra" (בלטינית: "אל הכוכבים"). האגודה מעניקה את פרס רוברט היינליין אשר ניתן על תרומה יוצאת דופן לקידום חקר החלל והשאיפה של אגודת החלל הלאומית לכינונה של חברה שוחרת חלל. כמו כן, מעניקה מ-2007 את פרס ג'ררד אוניל. אגודת החלל הלאומית שמה לה למטרה להיות בעלת נוכחות בולטת בציבור הרחב בכלל, ובקרב מקבלי ההחלטות בארצות הברית בפרט. דובר מרכזי ובולט של אגודת החלל הלאומית הוא האסטרונאוט באז אולדרין, שהילך על הירח עם ניל ארמסטרונג במהלך משימת החלל אפולו 11. אולדרין מופיע בכינוסים רבים של האגודה. בין הדוברים של האגודה בארצות הברית אפשר למנות גם את האסטרונאוטים ג'יימס לוול, מפקד משימת אפולו 13, פרנק בורמן, השחקן והבמאי טום הנקס, סר ארתור סי. קלארק, האסטרונאוט והסנאטור ג'ון גלן. פרס חלוץ החלל של אגודת החלל הלאומית (NSS Space Pioneer Award) הוא פרס שנתי הניתן לאישים בולטים שתרמו לקידום חקר החלל והפעילות האנושית בו. מדי שנה מוענקים עד שלושה פרסים, מתוך 13 קטגוריות הפרס הכוללות בין היתר את תחום החינוך, החקיקה, הטכנולוגיה, המדע והתרומה לקהילת העוסקים בתחום החלל. הפרס מוענק לתורמים תרומה משמעותית לקידום תרבות שוחרת חלל שתקים קהילות מחוץ לכדור הארץ. הפרס נוסד בשנת 1988. דניאל גולדין - לשעבר ראש נאס"א (1993) יזם החלל פיטר דיאמנדיס (1996) פול אלן - על תרומתו לפיתוח החללית הפרטית הראשונה (2005) אתר האינטרנט הרשמי של אגודת החלל הלאומית (באנגלית) אגודת החלל הלאומית, ברשת החברתית פייסבוק אגודת החלל הלאומית, ברשת החברתית אקס (טוויטר) גרסה אינטרנטית של ביטאון האגודה (באנגלית) רשימת כל הזוכים בפרס חלוץ החלל (באנגלית)
XB-21

נורת' אמריקן XB-21 היה אב טיפוס של מפציץ מתוצרת נורת' אמריקן אוויאיישן (כינויו הפנימי בחברה היה NA-21) שהוערך על ידי הגיס האווירי של צבא ארצות הברית ב-1937 אך מעולם לא יוצר באופן סדרתי. טיסת הבכורה שלו נערכה ב-22 בדצמבר 1936. בתחילה, הזמינו גייסות האוויר של צבא ארצות הברית 5 מטוסי קדם ייצור שכונו YB-21, אך ההזמנה בוטלה לבסוף, כשהסתבר שמחירו של המפציץ המתחרה B-18 בולו מתוצרת דאגלס איירקראפט קומפני היה כמחצית ממחירו של ה-YB-21 ‏(63,977 דולר מול 122,600 דולר). כתוצאה מכך, לא נבנה אף מטוס מדגם זה מלבד האב טיפוס היחיד שמספרו 38-485. ה-XB-21 צויד תחילה ב-5 מקלעים: בחרטום, בחלקו האחורי של גב המטוס, בגחון, ובשני צידיו. אולם, במהלך הניסויים במטוס, הוסר ממנו צריח החרטום והוחלף בכיסוי מתכת והצריח שהיה על גב המטוס הוסר כליל. צוות: 6-8 אורך: 61 רגל 9 אינץ' (18.8 מטר) מוטת כנפיים: 95 רגל 0 אינץ' (29.0 מטר) גובה: 14 רגל 9 אינץ' (4.50 מטר) שטח כנף: 1,120 רגל2 (104 מטר2) משקל ריק: 19,082 ליברות (8,674 ק"ג) משקל טעון: 27,253 ליברות (12,388 ק"ג) משקל המראה מרבי: 40,000 ליברות (18,000 ק"ג) הנעה: שני מנועים רדיאליים מדגם R-2180-1, מתוצרת פראט אנד ויטני, בעלי דחף של 1,200 כוח-סוס (900 קילו-וואט) כל אחד מהירות מרבית: 220 מיל/שעה (190 קשר, 350 קמ"ש) בגובה 10,000 רגל (3,000 מטר) מהירות שיוט: 190 מיל/שעה (165 קשר, 310 קמ"ש) טווח: 1,960 מיל (1,700 מיל ימי, 3,140 ק"ג) בתצורה קרבית, 3,100 מיל (2,700 מיל ימי, 5,000 ק"מ) בתצורת העברה סייג רום: 25,000 רגל (7,600 מטר) קצב טיפוס: 1,000 רגל/דקה (5 מטר/שנייה) עומס כנף: 24.3 ליברות/רגל2 (119 ק"ג/מטר2) מקלעים: 5 מקלעים בקוטר .303 אינץ' (7.70 מ"מ) M1919 בראונינג פצצות: פצצות במשקל כולל של 8,800 ליברות (4,000 ק"ג) מדיה וקבצים בנושא XB-21 בוויקישיתוף
שלמה פרחון

רבי שלמה בן אברהם בן פַּרחוֹן, מילונאי יליד 'מצודת בני חמאד' שבאלג'יריה שהיגר לאיטליה, והיה ממפיצי תורת הלשון הספרדית באיטליה במאה ה-12, בן דורו של רבנו תם, ומחבר 'מחברת הערוך'. שם משפחתו יחיד במינו, אך מכך שהוא כותב בצמוד לשם משפחתו "הידוע" נראה שהיה מוכר בשם זה. בן פרחון נולד לפי דבריו במצודת בני חמאד. לימים היגר לסלרנו שבדרום איטליה, ושם השלים את מילון המקרא שלו, מחברת הערוך. לא ידוע תאריך לידתו או תאריך פטירתו, אך לפי דבריו בסיום ספרו הוא מעיד שסיים את ספר הדקדוק שלו בשנת 1161 בעיר סלרנו שעל שפת הים (בדרום איטליה). באין מסמכים או תאריכים, יש מלומדים שהתעמקו וסוברים כי פרחון נולד בקלעת איוּבּ, היא בימינו קלטיוד (Calatayud) אשר בחבל אראגון, ספרד. מכאן הכתוב על הוצאת 'מחברת הערוך' ועוד, ר' שלמה בן פרחון ממלכת אראגון, ובכתבים בלועזית Abraham Salomon Ibn Parḥon Aragonensis. בן פרחון התפרסם בעיקר על ידי ספרו 'הערוך'. על אף שהמחבר עצמו כינהו 'הערוך', הספר נקרא בפי כל "מחברת הערוך" כדי להבדילו מספר הערוך שחיבר רבי נתן מרומי, אף על פי ש"מחברת" הוא שם הניתן לכל אוסף כתבים. הספר מקיף את הלקסיקוגרפיה העברית של ימי הביניים לאחר רבי יונה אבן ג'נאח, והוא גם מודיע בהקדמתו כי שאב מספרי יונה אבן ג'נאח ויהודה חיוג' וספר השרשים הוא הבסיס שעליו הוא ייסד את מילונו. בספרו הוא מזכיר את מילוניהם של מנחם בן סרוק ורבי נתן מרומי בן יחיאל. לפי דבריו קיבל בן פרחון תורה מפי שלשה חכמים גדולים – רבי אברהם אבן עזרא, רבי יהודה הלוי, ורבי אפרים מקלעה (תלמידו של הרי"ף); אך נראה שלא היה תלמידם של רבי אברהם אבן עזרא ורבי יהודה הלוי ממש, אלא דן אתם בסוגיות מספר כדבריו: ”וכל מה שהוקשה לי בקשתי פירושו מרבותיי”, אך לרבי אפרים מקלעה היה תלמיד חבר. ב-1170 טען רבי יהודה אבן תיבון ש"הערוך" אינו אלא פלגיאט של מילון אבן ג'נאח; אך טענה זו אינה צודקת, הואיל ובימי הביניים מקובל היה יחס ליברלי לגבי השימוש בספרי אחרים. בנוסף לכך, מכיל ספרו של פרחון חומר מקורי, בין היתר חומר בעל עניין היסטורי-ספרותי והלכתי, וכן פירושים מקוריים לקטעים מקראיים. עיקר חשיבותו של ספרו בהיותו כתוב עברית – עבור היהודים שישבו בעולם הנוצרי – ומביא להם את הישגי הבלשנות העברית שהושפעה מהבלשנים הערביים בספרד. זוהי גם מטרתו המוצהרת של פרחון, ובכך הלך בעקבות מורו אבן עזרא. הספר זכה לתפוצה רבה בשל בהירותו, רהיטותו וסגנונו המלוטש. את החיבור העתיק והוציא לאור זלמן בן גוטליב בן כוכב טוב בשנת תר"ד (1844). בעמוד האחרון של הספר כותב המעתיק: החכם מו"ה יש"ר נ"י כתב אלי במכתב "לא אמנע מהגיד לך, כי היה בידי זה שנים ספר כתיבת יד על קלף כולל ביאור על נביאים וכתובים בקיצור מופלג על פי הדקדוק ומלוקט מן המפרשים הקדמונים, מתחיל מספר מלכים והולך על הסדר עד סוף דברי הימים, ומן החרוזות הנמצאות בסוף הספר נראה שמחבר הביאור הזה הוא ר' שלמה פרחון עצמו. ויוקר הביאור גלוי לעין כל, באשר הוא כולל דעות בן גנאח וחיוג ושאר הקדמונים על כמה פסוקים קשי ההבנה. ולסיום מוסיף מעתיק הספר בשמו של מ"א גינזבורג: ”טוב מעתיק דברים מועילים, ממחבר דברים בטלים”. מדיה וקבצים בנושא שלמה פרחון בוויקישיתוף "שלמה פרחון", במהדורת 1901–1906 של האנציקלופדיה היהודית (באנגלית) פרחון, שלמה בן אברהם, מחברת הערוך - חלק א, ‏פרשבורג תרד, באתר היברובוקס פרחון, שלמה בן אברהם, מחברת הערוך - חלק ב, ‏פרשבורג תרד, באתר היברובוקס מחברי ימי הביניים משתמשים במושג "הידוע", במשמעות "מכונה", אנו מוצאים לשון זו גם אצל ראב"ע
דאגלס

האם התכוונתם ל... אישים: אלפרד דאגלס – משורר וסופר אנגלי בארי דאגלס – כדורגלן סקוטי ויליאם אורוויל דאגלס – שופט בית המשפט העליון של ארצות הברית טומי דאגלס – פוליטיקאי קנדי מייקל דאגלס – שחקן אמריקאי מלווין דאגלס – שחקן אמריקאי מרי דאגלס – אנתרופולוגית בריטית פרדריק דאגלס – לוחם זכויות האדם ומדינאי אפריקאי-אמריקאי פרדריק דאגלס, עבד אמריקני, סיפור חייו – אוטוביוגרפיה של פרדריק דאגלס קירק דאגלס – שחקן קולנוע יהודי-אמריקאי אחרים: דאגלס איירקראפט קומפני – יצרנית תעופה וחלל אמריקאית דאגלס (עיר) – עיר הבירה של האי מאן מקדונל דאגלס – יצרנית תעופה וחלל אמריקאית דאגלס (מחוז, אורגון) – מחוז במדינת אורגון דאג
דרגון (פירושונים)

האם התכוונתם ל... דרגון – דְרָגוּן הוא סוג של פרש שהיה נפוץ בצבאות העולם מהמאה ה-17 עד המאה ה-20 מבצע דרגון – השם שניתן לפלישת בעלות הברית לדרום צרפת ב-15 באוגוסט 1944, כחלק מהמערכה בחזית המערבית B-23 דרגון – מפציץ דו-מנועי שפותח על ידי דאגלס איירקראפט קומפני דה הבילנד דראגון – מטוס נוסעים בריטי דה הבילנד דראגון ראפיד – מטוס נוסעים בריטי (de Havilland Dragon Rapide) דרגון בול – מאנגה ואנימה יפנית מאת אקירה טורייאמה דרגון (רומח הדרקון) – יצור דמיוני בסדרת רומח הדרקון דרגון (חללית) – חללית מאוישת מפיתוח חברת SpaceX דרגון (חברה) – מייצרת תוכנת Dragon NaturallySpeaking להכתבת טקסט M47 דרגון – טיל נגד טנקים מתוצרת ארצות הברית קת'אי דראגון – חברת תעופה דרקון (פירושונים)
פרידריך קולאו

פרידריך דניאל רודולף קולאו (בגרמנית: Friedrich Daniel Rudolf Kuhlau;‏ 11 בספטמבר 1786 – 12 במרץ 1832) היה מלחין גרמני-דני בתקופה הקלאסית והרומנטית. פרידריך קולאו נולד בגרמניה. בגיל שבע איבד את עינו הימנית בתאונה ברחוב. אביו, סבו ודודו היו אבובנים בתזמורות צבאיות ופרידריך החל ללמוד פסנתר בהמבורג. בשנת 1810 נמלט לקופנהגן כדי להימנע מגיוס לצבא נפוליאון, שהשתלט על רבות מן הנסיכויות והדוכסויות הקטנות של צפון גרמניה, ובשנת 1813 היה לאזרח דנמרק. להוציא כמה מסעות ממושכים, התגורר שם עד מותו. במהלך חייו נודע בעיקר כפסנתרן קונצרטים ומלחין אופרה דנית, אך לזכותו נזקפת גם הבאת רבות מיצירותיו של בטהובן, מלחין שהעריץ בכל לבו, לקהל המאזינים של קופנהגן. בהתחשב בכך, ששריפה בביתו כילתה את כל כתבי היד שלו שלא יצאו עדיין לאור, היה קולאו מלחין פורה, שהניח אחריו יותר מ-200 יצירות בדפוס, ברוב הסוגות המוזיקליות. בטהובן, שקולאו הכיר באופן אישי, השפיע יותר מכל אחד אחר על המוזיקה שלו. מעטים היו בני תקופתו של בטהובן, שהבנתם או יכולתם להטמיע את פועלו עלו על אלה של קולאו. בכל הנוגע לצורה, גילה קולאו יכולת ברורה להבין את מעשיו של בטהובן בתקופה התיכונה של יצירתו ולעשות בהם שימוש בכתיבתו הוא. קולאו כתב קונצ'רטו לפסנתר, רביעיית מיתרים, כמה יצירות לפסנתר, הכוללות את הסוגות שהיו מקובלות אותם ימים: סונאטות סונאטינות, ואלסים, רונדו ווריאציות. כו כן כתב כמה יצירות לכלי קשת (שלוש רביעיות ושתי חמישיות וסונאטות אחדות לכינור), יצירות מוזיקה נלווית ואופרות אחדות. עם זאת, יצירותיו המוקלטות והמנוגנות ביותר הן כמה סונאטינות לפסנתר ומספר רב של יצירות לחליל. הודות ליצירות אלה לחליל ניתן לו הכינוי "בטהובן של החליל" בתקופת חייו, אם כי הוא מעולם לא ניגן בכלי זה. הפתיחה לאופרה של קולאו Elverhøj נהנית מפופולריות מיוחדת הודות לשימוש שנעשה בה בסרט הקולנוע Olsen-banden ser rødt. בקטע המכריע בסרט כנופיית אולסן מפוצצת, קודחת ומבקיעה בפטישים את דרכה אל תוך מרתף בית האופרה בתיאום מלא עם המוזיקה. בעיר אילצן שבגרמניה מתקיימת מדי שנתיים תחרות נגינה בחליל הנקראת "תחרות קולאו". חלק מן המידע בדף זה בוויקיפדיה האנגלית מופיע באתר של הוצאת סילברטראסט, אבל ניתנה רשות להעתיק, להפיץ ו/או להכניס שינויים במסמך זה תחת רישיון GNU FDL מדיה וקבצים בנושא פרידריך קולאו בוויקישיתוף פרידריך קולאו, במסד הנתונים הקולנועיים IMDb (באנגלית) פרידריך קולאו, באתר ספוטיפיי פרידריך קולאו, באתר AllMusic (באנגלית) פרידריך קולאו, באתר MusicBrainz (באנגלית) פרידריך קולאו, באתר פרויקט מוטופיה פרידריך קולאו, באתר Discogs (באנגלית) פרידריך קולאו, דף שער בספרייה הלאומית יוטיוב, שש סונטינות מאת קולאו, עם תווים פרידריך קולאו, באתר "Find a Grave" (באנגלית)
מרק עוף

מרק עוף הוא מרק המבוסס על בישול עוף וירקות. המרק מוגש בדרך כלל ללא העוף, עם או בלי הירקות. בצורתו המסוננת משמש המרק כציר להכנת מאכלים רבים אחרים. אבקת מרק עוף משמשת בבישול כתבלין. בשל העוני בשטעטלים שבמזרח אירופה, המשפחות שאפו לנצל כמה שיותר חלקים מן העוף. תבשילים כגון רגל קרושה, כבד קצוץ או שמאלץ הם דוגמאות לשימוש משני בעוף. גם המרק אפשר ניצול מקסימלי של העוף. נתחים מחזה העוף בושלו במרק, על מנת להקנות לו את הטעם, ולאחר מכן הוצאו מהמרק והשתמשו בהם לשם הכנת קרעפלאך או קניש. התוספת המקובלת למרק הייתה אטריות ("לוקשען" ביידיש), והוא תובל בפטרוזיליה ובשמיר. תוספות אפשריות נוספות הן סלרי, גזר ובצל. בפסח הוחלפו האטריות בקניידלעך. בארצות הברית ובקנדה מכונה המרק "מרק עוף ואטריות" (Chicken Noodle Soup), הן משום שהאטריות מהוות חלק כמעט בלתי נפרד ממנו, והן בשל השימוש בשם זה בפרסומת של חברת קמפבל'ס סופ ששודרה ברדיו בשנות ה-30. בבולגריה מתובל המרק ברוטב לימון או חומץ. בבריטניה מקובל להכניס למרק עוף גם תירס ואפונה. בגרמניה מספר סוגים של מרק עוף, הנבדלים זה מזה בחלקי העוף ובירקות המוכנסים אליהם. ביוון, נקרא המרק אבגולמונו. למרק מוסיפים חלב, מיץ לימון, אורז, ביצים וחמאה. במקסיקו העוף והירקות המוכנסים למרק לא נחתכים לחתיכות קטנות, אלא לחתיכות גדולות יחסית. המרק כולל גם תפוחי אדמה וכרוב. בפולין מרק עוף בשם רוסוו (rosół) מוגש עם תוספת המזכירה שקדי מרק. במטבח הפורטוגזי ובברזיל מרק העוף נקרא קאנז'ה (Canja). בנוסף לעוף, מוכנסים למרק גם אורז, גזר, בצל, שום וכמון. בצרפת מקובל לתבל את מרק העוף בעלי דפנה, טימין, יין לבן ושום. בבוגוטה שבקולומביה מוגש מרק עוף מוקרם בשם אחיאקו (Ajiaco). למרק מצורפים גם תירס, תפוחי אדמה, אבוקדו, צלפים ועשבי תיבול. בקוריאה מוסיפים למרק ג'ינסנג, פירות שיזף מיובשים, שום, זנגביל ואורז דביק. רבים מייחסים למרק עוף סגולות רפואיות, וסברה רווחת היא כי הוא מסייע נגד הצטננות ושפעת. ביוון הוא נתפס כיעיל גם נגד חמרמורת ובקוריאה הוא נחשב יעיל גם לשם מניעתן של מחלות. היסטוריונים סבורים כי כבר במצרים העתיקה השתמשו במרק למטרה זו, ואף מלומדים כמו אבן סינא והרמב"ם המליצו עליו לחולים שפנו אליהם. הרמב"ם הגדיל לעשות בהמליצו על המרק כתרופה לטחורים ולצרעת. במחקר שנערך בראשותו של ד"ר סטיבן רנארד מאוניברסיטת נברסקה, הגיעו החוקרים למסקנה שייתכן ולמרק עוף יש סגולות רפואיות, אף שלא עלה בידיהם להוכיח זאת בוודאות. הם מצאו כי במרק מרכיבים וויטמינים שיכולים להאט את פעילותם של תאי דם לבנים מסוימים, וייתכן שבכך יש כדי להקל על כמה מהסימפטומים של המחלה. בישראל נחשב מרק העוף בקרב רבים לתרופת סבתא. יעל עזר‏, מדריך הבישול: מרק עוף, באתר וואלה, 26 בספטמבר 2011 איך להכין מרק עוף, שלב אחר שלב, וואלה, 7 באפריל 2024 עז תלם, בשביל הנשמה: מרק עוף צח מושלם, 2 באפריל 2020 Abraham Ohry & Jenni Tsafrir, "Is chicken soup an essential drug?", Canadian Medical Association Journal, 14.12.1999 "Chicken Soup Inhibits Neutrophil Chemotaxis In Vitro", Chest Journal
אוז

האם התכוונתם ל... אוז (סדרת טלוויזיה) (Oz) – אוז סדרת דרמה אמריקאית ששודרה בשנים 1997–2003 ארץ אוז (במקור: Oz: The Great and Powerful) – סרט אמריקאי משנת 2013 בהשראת הקוסם מארץ עוץ קובי אוז (במקור אוּזָן; יליד 1969) – מוזיקאי וסופר ישראלי, סולן להקת טיפקס אוז (Oz) - כינוי סלנג לאוסטרליה (ממנו נגזר גם "אוֹזִי" במשמעות "אוסטרלי") אוּז (נהר) (אנ') – נהר ברומניה אֲוָז (גם: אַוָּז) – אווז, עוף גדול ממשפחת הברווזיים עוץ (פירושונים)
לריאה קינגסטון

לריאה קינגסטון (נולד ב-7 בנובמבר 1980) הוא כדורגלן עבר גאנאי ששיחק בעמדת הקשר, שחקן נבחרת גאנה לשעבר, ואחיו של ריצ'רד קינגסון, שוער הנבחרת לשעבר. קינגסטון החל את הקריירה שלו בקבוצת גרייט אולימפיקס הגאנאית כאשר הוא בן 16 בלבד. בשנת 2000 הועבר קינגסטון בעסקת השאלה לקבוצת אל-איתיחאד מלוב, בה שיחק רק ארבעה חודשים עד שהחליט לחזור לגרייט אולימפיקס. שנה אחת לאחר החזרה לגאנה עבר קינגסטון לקבוצת אקרה הארטס אוף אוק, אחת משתי הקבוצות המובילות בגאנה, ושם שיחק שנתיים. בקיץ 2003 הגיע קינגסטון לישראל והתאמן תחילה עם מכבי חיפה, שהחליטה לא להחתימו. קינגסטון חתם בקבוצת מכבי אחי נצרת ובמדיה השתתף בשני משחקי גביע הטוטו, אך שוחרר מהקבוצה מבלי ששיחק משחק ליגה. לקראת תום חלון ההעברות חתם קינגסטון בקבוצת הפועל תל אביב. במחזור ה-11 של עונת 2003/2004 כבש את שערו הראשון במדי הקבוצה, שער ניצחון (1–0) מול מכבי פתח תקווה, ובמחזור ה-23 כבש את שערו השני, בניצחון 3–2 על מכבי אחי נצרת. בתום עונה אחת שוחרר מהקבוצה ועזב את ישראל. בקיץ 2004 חתם קינגסטון בקבוצת קריליה סובייטוב סמרה מליגת העל הרוסית. במהלך העונה הוא שיחק במקביל בקבוצה הבוגרת, שהגיעה למקום השלישי באותה עונה, וכן בקבוצת המילואים של המועדון. באותה עונה הגיעה הקבוצה גם למעמד גמר הגביע הרוסי והפסידה לקבוצת טרק גרוזני. במהלך עונת 2005 עבר קינגסטון לטרק גרוזני כדי לעזור לה במאבקי הליגה אך הקבוצה ירדה בסופו של דבר באותה עונה לליגה השנייה. בעקבות הירידה עבר קינגסטון בהשאלה לעונה אחת לקבוצת לוקומוטיב מוסקבה. במהלך העונה בלוקומוטיב מוסקבה סבל קינגסטון מפציעה ונעדר כחצי שנה מהמגרשים. בתום עונת 2006 היה אמור קינגסטון לחזור לגרוזני אך בשל העובדה שהקבוצה לא הבטיחה את עלייתה לליגה הבכירה הוא בחר להשתחרר מהקבוצה ועבר לקבוצת הארטס מהליגה הסקוטית. לאחר שנתיים וחצי במועדון, בהן כבש 8 שערים, עבר קינגסטון בקיץ 2010 לקבוצת ויטסה ארנהם ההולנדית, אך לא הצליח למצוא את מקומו בקבוצה, ממנה שוחרר בחודש דצמבר. לאחר ששוחרר מוויטסה התאמן קינגסטון עם קבוצתו הקודמת בסקוטלנד ובאפריל חזר לתקופה קצרה לאקרה הארטס אוף אוק, עד שחזר לישראל בקיץ 2011 וחתם בהפועל באר שבע. לאחר ששיחק במדי הקבוצה 7 משחקי ליגה בלבד, חזר קינגסטון לגאנה בינואר 2012, וחתם שוב בקבוצת הארטס אוף אוק. ביולי 2013 עבר לקבוצת פיניקס רייזינג מליגת המשנה בארצות הברית, במדיה שיחק ארבעה חודשים ולאחר מכן פרש ממשחק פעיל. לקינגסטון 41 הופעות ו-6 שערים במדי נבחרת גאנה. קינגסטון היה אמור לשחק במדי נבחרת גאנה במונדיאל 2006 אך במהלך משחק נגד נבחרת סנגל במסגרת גביע אפריקה לאומות נקלע לתגרה עם שחקנה של סנגל, חביב ביי, דבר שגרר הרחקה של שני השחקנים מארבעה משחקים בינלאומיים. מדיה וקבצים בנושא לריאה קינגסטון בוויקישיתוף לריאה קינגסטון, באתר Transfermarkt לריאה קינגסטון, באתר Soccerway לריאה קינגסטון, באתר National Football Teams לריאה קינגסטון, באתר FootballDatabase.eu נועם אשל‏, לאריה קינגסטון: "ארשבין קרא לי קוף", באתר וואלה, 8 באוגוסט 2011 שרבל הלון, אחי נצרת: לריאה קינגסטון חתם לעונה הקרובה, באתר ynet, 7 באוגוסט 2003 משה גוזגל, הפועל ת"א: קינגסטון חתם לשנתיים, באתר ynet, 11 בספטמבר 2003 שירלי בר דיין, ‏לריאה קינגסטון חתם לשנתיים בהפועל ב"ש, באתר ערוץ הספורט, 13 ביולי 2011
טסטמנט

טסטמנט (Testament) היא להקת ת'ראש מטאל אמריקאית מאזור החוף בסן פרנסיסקו, קליפורניה. היא נחשבת אחת מהלהקות המשפיעות ביותר בז'אנר הת'ראש מטאל. הלהקה הוקמה ב-1983 בסן פרנסיסקו על ידי הגיטריסט אריק פיטרסון וחברו דריק רמירז, שהוחלף בגיטריסט אלכס סקולניק. סולן הלהקה היה בתחילה מייק רונחטה שעבר לימים ללהקת אקסודוס, והמליץ על צ'אק בילי כמחליפו. האלבום הראשון של הלהקה, the legacy, היה מבוסס על טהרת הת'ראש ונחשב בעיני רבים כיצירה קלאסית של הת'ראש מטאל. האלבום הבא, the new order, המשיך את המסורת של קודמו אך באלבום השלישי, practice what you preach, ניכר השינוי במוזיקה המרוככת והעדר ההשפעות הגותיות. מכאן ואילך החלה ירידה במכירות האלבומים הבאים של טסטמנט והלהקה החליטה לשנות מעט את פניה, ובכלל זה החלפת כמה חברים. ב-1994 הוציאה הלהקה את האלבום low שזכה להצלחה, אלבום ת'ראש מטאל אגרסיבי יותר המשלב גראולים של דת' מטאל. האלבום the gathering משנת 1999 היה מבוסס על טכניקת נגינה מהירה ואגרסיבית וכן שירה צעקנית יותר, תוך שילוב אלמנטים של דת' מטאל ומעט בלאק מטאל. אלבום זה נחשב ליצירת מופת מהגדולות ביותר של הלהקה ובת'ראש מטאל בכלל. ב-2001 אובחן סרטן אצל צ'אק בילי מה שפגע בפעילות הלהקה. בילי החלים ב-2003 וב-2005 הלהקה התאחדה בהרכב דומה לזה המקורי והחלה במסע הופעות. כעת הלהקה הוציאה בשנת 2008 אלבום מצליח חדש בשם The Formation of Damnation הנחשב לבין המוצלחים ביותר שהוציאה הלהקה. האלבום הוא שילוב של ת'ראש מטאל מסורתי ואלמנטים של דת' מטאל. גיטריסט הלהקה אריק פטרסון הגדיר את האלבום כשילוב של כל התקופות של הלהקה באלבום אחד. בשנת 2022 ג'ין הוגלן עזב, ודייב לומברדו חזר ללהקה בשנית. צ'אק בילי - סולן אריק פיטרסון - גיטרה אלכס סקולניק - גיטרה גרג כריסטיאן - בס ג'ין הוגלאן - תופים The Legacy - 1987 The New Order - 1988 Practice What You Preach - 1989 Souls Of Black - 1990 The Ritual - 1992 Low - 1994 Demonic - 1997 The Gathering - 1999 First Strike Still Deadly - 2001 2005 - Live In London The Formation Of Damnation - 2008 2012 - Dark Roots Of Earth 2016 - Brotherhood of the Snake 2020 - Titans of Creation מדיה וקבצים בנושא טסטמנט בוויקישיתוף אתר האינטרנט הרשמי של טסטמנט טסטמנט, ברשת החברתית פייסבוק טסטמנט, ברשת החברתית אקס (טוויטר) טסטמנט, ברשת החברתית אינסטגרם טסטמנט, ברשת החברתית VK טסטמנט, סרטונים בערוץ היוטיוב טסטמנט, במסד הנתונים הקולנועיים IMDb (באנגלית) טסטמנט, באתר אפל מיוזיק (באנגלית) טסטמנט, באתר ספוטיפיי טסטמנט, באתר סאונדקלאוד (באנגלית) טסטמנט, באתר Last.fm (באנגלית) טסטמנט, באתר AllMusic (באנגלית) טסטמנט, באתר MusicBrainz (באנגלית) טסטמנט, להקה באתר Encyclopedia Metallum (באנגלית) טסטמנט, באתר דיזר טסטמנט, באתר Yandex.Music (ברוסית) טסטמנט, באתר Discogs (באנגלית) טסטמנט, באתר Songkick (באנגלית) טסטמנט, באתר Genius טסטמנט, באתר SecondHandSongs טסטמנט, באתר בנדקמפ טסטמנט, באתר בילבורד (באנגלית)
מרק (פירושונים)

האם התכוונתם ל... מאכלים: מרק – תבשיל נוזלי שקדי מרק – מאכל ישראלי המשמש כתוספת למרק אישים: חמדה מרק – היועצת הכלכלית למערכת הביטחון משה מרק – מפקדה של ספינת המעפילים "יגור" יישובים מרק (הונגריה) – בפר בהונגריה במחוז סבולץ'-סטמאר-ברג רפואה ומדע: קבוצת מרק – חברת תרופות אמריקאית מרק (חברת תרופות) – חברת תרופות גרמנית מרק (מדריך רפואי) – מדריך רפואי של כל התחומים ברפואה קונבנציונלית, יוצא לאור מטעם חברת מרק הגרמנית אינדקס מרק – אנציקלופדיה של כימיקלים ותרופות, יוצא לאור מטעם חברת מרק הגרמנית אחר: מרק ברווז – סרטם של האחים מרקס משנת 1933 מרק האבן – משל מראק – הכוכב החמישי בבהירותו בקבוצת הכוכבים הדובה הגדולה מרק (חומר) – חומר המשמש למילוי ואיטום מארק אישים ששמם הפרטי הוא מרק